**Csongrád Város Polgármesterétől**

**M**

Száma: Önk/14-2/2023.

Témafelelős: Dr. Juhász László

**ELŐTERJESZTÉS**

**Csongrád Városi Önkormányzat Képviselő testülete**

**2023. január 26-i ülésére**

Tárgy: A Városgazdasági, Ügyrendi-és Összeférhetetlenségi Bizottság nem képviselő tagjának felmentése, új tag megválasztása

**Tisztelt Képviselő testület!**

Kókai Dezső, a Városgazdasági, Ügyrendi-és Összeférhetetlenségi Bizottság nem képviselő tagja 2023. január 19. napján kelt levelében bizottsági tagság alóli felmentését kérte.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 58.§ (2)bekezdése alapján a képviselő-testület a bizottság személyi összetételét, létszámát a polgármester indítványára bármikor megváltoztathatja, a kötelezően létrehozandó bizottság kivételével a bizottságot megszüntetheti.

Az Mötv. (3)bekezdése értelmében a bizottság elnöke, tagja e megbízatásáról írásban lemondhat. A lemondásáról szóló nyilatkozatot a polgármester részére kell benyújtani. A megbízatás a lemondásban meghatározott, a lemondást követő egy hónapon belüli időpontban, ennek hiányában az írásbeli nyilatkozat átvételének napján szűnik meg. A lemondás nem vonható vissza, továbbá érvényességéhez nem szükséges a képviselő-testület elfogadó nyilatkozata.”

A fentiekre figyelemmel indítványozom, hogy a Képviselő-testület mentse fel Kókai Dezsőt a bizottsági tagság alól 2023. január 26-i hatállyal, és helyére Hekkel Zoltánt válassza meg a Városgazdasági, Ügyrendi-és Összeférhetetlenségi Bizottság nem képviselő tagjának 2023. január 26. napjától.

Tekintettel arra, hogy a Csongrád Városi Önkormányzat Szervezeti és Működési Szabályzatáról szóló 27/2019.(XI.22.)önkormányzati rendelet 2. függeléke rendelkezik az állandó bizottságok tagjainak névsoráról, így szükségessé válik a rendelet módosítása is.

Tájékoztatom a Tisztelt Képviselő-testületet, hogy az Mötv. 40. § (1) bekezdése értelmében: „A képviselő-testület bizottságának nem képviselő tagja a megválasztását követően a képviselő-testület előtt – a képviselőre irányadó szöveggel – esküt tesz, és erről okmányt ír alá.”

Kérem az előterjesztés megtárgyalását, a határozati javaslat és a rendelet-tervezet elfogadását.

2

**HATÁROZATI JAVASLAT**

Csongrád Városi Önkormányzat Képviselő-testülete megtárgyalta „A Városgazdasági, Ügyrendi-és Összeférhetetlenségi Bizottság nem képviselő tagjának felmentése, új tag megválasztása.” tárgyú előterjesztést és az alábbi döntést hozza:

1. A Képviselő-testület Kókai Dezsőt felmenti a Városgazdasági, Ügyrendi-és Összeférhetetlenségi Bizottsági tagság alól 2023. január 26-i hatállyal.

2. A Képviselő-testület a Városgazdasági, Ügyrendi-és Összeférhetetlenségi Bizottság nem képviselő tagjának 2023.január 26. napjától **Hekkel Zoltánt** választja meg.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kap:

1. a képviselő-testület tagjai

2. Bedő Tamás polgármester

3. az érintettek

Csongrád, 2023. január 18.

Bedő Tamás

polgármester

**Csongrád Város Önkormányzata Képviselő-testületének .../.... (...) önkormányzati rendelete**

**a Csongrád Városi Önkormányzat Szervezeti és Működési Szabályzatáról szóló 27/2019.(XI.22.)önkormányzati rendelet módosításáról**

Csongrád Városi Önkormányzat Képviselő-testülete az Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a Csongrád Városi Önkormányzat Szervezeti és Működési Szabályzatáról a következő rendeletet alkotja

**1. §**

A CSONGRÁD VÁROSI ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL című 27/2019.(XI.22.) önkormányzati rendelet 2. függeléke az 1. melléklet szerint módosul.

**2. §**

Ez a rendelet 2023. január 26-án, ……….órakor lép hatályba.

|  |  |
| --- | --- |
| Bedő Tamás sk. polgármester | Dr. Juhász László sk.  jegyző |
|  |  |

Végső előterjesztői indokolás

A rendelet 2. függelékének módosítását a Városgazdasági, Ügyrendi-és Összeférhetetlenségi Bizottság tagjai névsorában bekövetkezett változás indokolja.

*1. melléklet az .../... . (... . ... .) önkormányzati rendelethez*

1. A CSONGRÁD VÁROSI ÖNKORMÁNYZAT SZERVEZETI ÉS MŰKÖDÉSI SZABÁLYZATÁRÓL című 27/2019.(XI.22.) önkormányzati rendelet 2. függelék 1. pont helyébe a következő pont lép:

„1. **Városgazdasági-, Ügyrendi-és Összeférhetetlenségi Bizottság:**   
elnöke: Murányi László   
alelnöke: Dr. Kádár László Levente   
tagjai: Nagypál Sándor   
Gyovai Zsolt   
Hajdú László   
Horváth János   
Hekkel Zoltán